CELEX: 32021R2193
Language: sk
Date: 2021-12-13 00:00:00
Title: Vykonávacie nariadenie Rady (EÚ) 2021/2193 z 13. decembra 2021, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

13.12.2021   
               
               
                  SK
               
               
                  Úradný vestník Európskej únie
               
               
                  LI 445/4
               
            
         VYKONÁVACIE NARIADENIE RADY (EÚ) 2021/2193
         z 13. decembra 2021,
         ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 17. marca 2014 prijala nariadenie (EÚ) č. 269/2014.
                  
               
                     (2)
                  
                  
                     Vzhľadom na pôsobenie Wagnerovej skupiny, ktorá je súkromným vojenským subjektom bez právnej subjektivity so sídlom v Rusku, na Ukrajine sa Rada domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) č. 269/2014 by sa mali doplniť tri osoby.
                  
               
                     (3)
                  
                  
                     Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Na zoznam uvedený v prílohe k tomuto nariadeniu sa dopĺňajú osoby uvedené v prílohe I k nariadeniu (EÚ) č. 269/2014.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 78, 17.3.2014, s. 6.
      
      
         
            PRÍLOHA
            Na zoznam fyzických a právnických osôb, subjektov a orgánov uvedený v prílohe I k nariadeniu (EÚ) č. 269/2014 sa dopĺňajú tieto osoby:
            
               
                            
                        
                        
                           Meno
                        
                        
                           Identifikačné údaje
                        
                        
                           Odôvodnenie
                        
                        
                           Dátum zaradenia na zoznam
                        
                     
                           „201.
                        
                        
                           Dimitriy(Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Funkcia(-e): Zakladateľ a veliteľ Wagnerovej skupiny; výkonný riaditeľ spoločnosti Concord Management and Consulting
                           Hodnosť: podplukovník (ruská armáda)
                           Volací znak: Vagner/Wagner
                           Dátum narodenia: 1. 6. 1970 alebo 11. 6. 1970
                           Identifikačné číslo v rámci Wagnerovej skupiny: M-0209
                           Miesto narodenia: Asbest, bývalá ZSSR (v súčasnosti Ruská federácia)
                           Štátna príslušnosť: ruská
                           Adresa: Pskov, Ruská federácia
                           Pohlavie: muž
                        
                        
                           Dimitrij Utkin, bývalý dôstojník ruskej vojenskej spravodajskej služby, je zakladateľom Wagnerovej skupiny a zodpovedá za koordináciu a plánovanie operácií nasadzovania žoldnierov Wagnerovej skupiny na Ukrajine.
                           Ako veliteľ v rámci Wagnerovej skupiny bol osobne prítomný v oblasti bojov na Ukrajine a koordinoval a plánoval činnosti členov Wagnerovej skupiny.
                           Z titulu svojej funkcie velenia je teda zodpovedný za činnosti, ktoré narúšajú a ohrozujú územnú celistvosť, zvrchovanosť a nezávislosť Ukrajiny, a aktívne ich vykonáva.
                        
                        
                           13. 12. 2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Funkcia(-e): Zástupca regionálneho náčelníka astrachánskej vetvy Zväzu donbaských dobrovoľníkov; člen Dumy Astrachánskej oblasti; žoldnier v rámci Wagnerovej skupiny
                           Dátum narodenia: 16. 3. 1980
                           Miesto narodenia: Astrachánska oblasť, bývalá Ruská SSR
                           Štátna príslušnosť: ruská
                           Cestovný pas:76 2759110
                           Vydaný MVD 30001
                           Dátum uplynutia platnosti: 10. 3. 2030
                           Adresa: Village of Ilyinka, Astrakhan Oblast, Ruská federácia
                           Pohlavie: muž
                        
                        
                           Denis Charitonov je zástupcom reg
                           ionálneho náčelníka astrachánskej vetvy Zväzu donbaských dobrovoľníkov, členom Dumy Astrachánskej oblasti a žoldnierom v rámci Wagnerovej skupiny. V Donbase bojoval v separatistickom prápore Steppe, kde velil mobilnej protilietadlovej čate. Priznal, že počas pobytu v Donbase osobne zostrelil ukrajinský vrtuľník a dve lietadlá Su-25.
                           Dostal Rad Ruskej federácie za zásluhy o vlasť. Získal aj interné ocenenia Wagnerovej skupiny, ako aj ocenenia od náčelníka Zväzu donbaských dobrovoľníkov a bývalého predsedu vlády tzv. Doneckej ľudovej republiky Alexandra Borodaja (s výhradou reštriktívnych opatrení na základe rozhodnutia Rady 2014/145/SZBP). Tým aktívne podporoval konanie a vykonával politiky, ktoré narúšajú a ohrozujú územnú celistvosť, zvrchovanosť a nezávislosť Ukrajiny.
                        
                        
                           13. 12. 2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Funkcia(-e): nezávislý zamestnanec ruskej vojenskej spravodajskej služby a žoldnier v rámci Wagnerovej skupiny
                           Dátum narodenia: 21. 7. 1981
                           Štátna príslušnosť: ruská
                           Adresa: Pravdepodobne: Astrakhan, Kirovskiy rayon, Raskolnikova 11 app. 5, Ruská federácia
                           Pohlavie: muž
                        
                        
                           Sergej Ščerbakov je nezávislý zamestnanec ruskej vojenskej spravodajskej služby a žoldnier v rámci Wagnerovej skupiny.
                           V Donbase bojoval za proruské separatistické sily ako člen mobilnej protilietadlovej vojenskej jednotky v proruskom separatistickom prápore Steppe, ktorá zostrelila ukrajinský vrtuľník a dve lietadlá Su-25. Tým aktívne podporoval konanie a vykonával politiky, ktoré narúšajú a ohrozujú územnú celistvosť, zvrchovanosť a nezávislosť Ukrajiny.
                        
                        
                           13. 12. 2021“